# Šlifavimo įrankių tvirtinimas (žr. A pav.)

- Prieš atliekant bet kokius elektrinio įrankio priežiū‌ros darbus (atliekant techninę priežiūrą ar keičiant įrankį ir t. t.), o taip pat elektrinį įrankį transpor‌tuojant ir sandėliuojant, būtina iš jo išimti akumuliatorių. Priešingu atveju galite susižeisti, netyčia nuspaudę įjungi‌mo-išjungimo jungiklį.

- Naudokite tik gerai tinkančius ir nepažeistus veržliarakčius (žr. „Techniniai duomenys“).

- Nuvalykite šlifavimo suklį (3) ir visas dalis, kurias reikia montuoti.
- Laikykite šlifavimo suklį (3) veržliarakčiu (9), uždėtu ant šlifavimo suklio briaunų, skirtų raktui uždėti.
  Atlaisvinkite prispaudžiamąją veržlę (2) veržliarakčiu (10), uždėję ant prispaudžiamosios veržlės briaunų, skirtų raktui uždėti, ir sukdami prieš laikrodžio rodyklę.
- Įstatykite šlifavimo įrankio užveržiamąjį kotelį į suspaudžiamąją įvorę (1) iki atramos.
- Laikykite šlifavimo suklį (3) veržliarakčiu, uždėtu ant šlifavimo suklio (9), ir užveržkite darbo įrankį veržliarakčiu (10), uždėję ant prispaudžiamosios veržlės briaunų, skirtų raktui uždėti, ir sukdami jį pagal laikrodžio rodyklę.

Šlifavimo įrankiai turi nepriekaištingai suktis. Netolygiai besisukančių šlifavimo įrankių nenaudokite, juos būtinai pakeiskite.

- Jokiu būdu neužveržkite suspaudžiamosios įvorės prispaudžiamąja veržle, kol nepritvirtintas joks šlifavimo įrankis. Priešingu atveju gali būti pažeista suspaudžiamoji įvorė.

- Naudokite tik tokius šlifavimo antgalius, kurių tinkamas kotelio skersmuo. Šlifavimo antgalis, kurio kotelio skersmuo neatitinka elektrinio įrankio įrankių įtvaro (žr. „Techniniai duomenys“), negali būti gerai įtvirtintas ir pažeidžia suspaudžiamąją įvorę.

- Reikia įveržti ne mažiau kaip 10 mm darbo įrankio. Naudojantis vidiniu kotelio skersmeniu L0, iš elektrinio įrankio gamintojo pateiktų duomenų galima nustatyti darbo įrankio leidžiamąjį maksimalų sūkių skaičių. Jis turi būti didesnis už elektrinio įrankio maksimalų sūkių skaičių.