# Uzsākot lietošanu

## Ieslēgšana un izslēgšana

Lai ieslēgtu elektroinstrumentu, pabīdiet ieslēdzēju/izslēdzēju (5) uz priekšu.

Lai nostiprinātu ieslēdzēju/izslēdzēju (5), nospiediet ieslēdzēja/izslēdzēja (5) priekšējo daļu, līdz tas fiksējas ieslēgtā stāvoklī.

Lai izslēgtu elektroinstrumentu, atlaidiet ieslēdzēju/izslēdzēju (5) vai arī īslaicīgi nospiediet un atlaidiet ieslēdzēja/izslēdzēja (5) aizmugurējo daļu, ja tas ir bijis fiksēts ieslēgtā stāvoklī.

## Aizsardzība pret atkārtotu ieslēgšanos

Aizsardzība pret atkārtotu ieslēgšanos novērš elektroinstrumenta nekontrolētu ieslēgšanos, atjaunojoties sprieguma padevei pēc elektrobarošanas pārtraukuma.
Lai atsāktu darbu pēc aizsardzības aktivizēšanās, pārvietojiet ieslēdzēju (5) stāvoklī "Izslēgts" un tad no jauna ieslēdziet elektroinstrumentu.

Norāde: Pēc izslēgšanas pārāk ātri no jauna ieslēdzot elektroinstrumentu, var notikt tā, ka nostrādā aizsardzība pret atkārtotu ieslēgšanos un elektroinstruments nesāk darboties arī tad, ja ieslēdzējs (5) tiek pārvietots stāvoklī "Ieslēgts". Šādā gadījumā pārvietojiet ieslēdzēju (5) stāvoklī "Izslēgts" un tad no jauna ieslēdziet elektroinstrumentu.