# Montaža brusnih alata (vidjeti sliku A)

- Prije svih radova na električnom alatu (npr. održavanje, zamjena alata, itd.), kao i kod njegovog transporta i spremanja, aku-bate‌riju treba izvaditi iz električnog alata. Kod nehotičnog aktiviranja prekidača za uključiva‌nje/isključivanje postoji opasnost od ozljeda.

- Upotrebljavajte samo odgovarajuće i neoštećene viličaste ključeve (vidjeti „Tehnički podaci“).

- Očistite brusno vreteno (3) i sve dijelove koje treba montirati.
- Čvrsto držite brusno vreteno (3) viličastim ključem (9) na površini ključa.
  Otpustite steznu maticu (2) viličastim ključem (10) na površini ključa okretanjem u smjeru suprotnom od kazaljke na satu.
- Utaknite steznu dršku brusnog tijela do graničnika u stezna kliješta (1).
- Čvrsto držite brusno vreteno (3) viličastim ključem (9) i radni alat pritegnite viličastim ključem (10) na površini ključa okretanjem u smjeru kazaljke na satu.

Brusna tijela moraju se besprijekorno kružno vrtjeti. Ne koristite dalje nezaobljena brusna tijela, nego ih zamijenite novim brusnim tijelima.

- Ni u kojem slučaju ne stežite stezna kliješta steznom maticom dok nije montirano brusno tijelo. U suprotnom se stezna kliješta mogu oštetiti.

- Upotrebljavajte samo brusna tijela odgovarajućeg promjera prihvata. Brusno tijelo, čiji promjer prihvata ne odgovara prihvatu električnog alata (vidjeti „Tehnički podaci“), ne može se čvrsto držati i može oštetiti stezna kliješta.

- Radni alat mora biti pritegnut najmanje 10 mm. Promjerom prihvata L0 može se iz informacija proizvođača radnog alata utvrditi dopušteni maksimalni broj okretaja radnog alata. Ne smije biti ispod maksimalnog broja okretaja električnog alata.