# Пускане в експлоатация

## Включване и изключване

За включване на електроинструмента преместете пусковия прекъсвач (5) напред.

За застопоряване на пусковия прекъсвач (5) натиснете пусковия прекъсвач (5) в предния му край, докато усетите прещракване.

За изключване на електроинструмента отпуснете пусковия прекъсвач (5) респ. ако е застопорен, кратковременно натиснете и отпуснете пусковия прекъсвач (5).

## Защита срещу повторно включване

Защитата срещу повторно включване предотвратява неконтролираното включване на електроинструмента след прекъсване на захранването.
За да включите отново електроинструмента поставете пусковия превключвател (5) в изключена позиция и отново включете електроинструмента.

Указание: При много бързо изключване и повторно включване е възможно задействането на системата против неволно повторно включване, при което въпреки натискането на пусковия прекъсвач (5) електро‌инструментът не се включва. Поставете пусковия прекъсвач (5) в положение изключено и след това отново в положение включено.