# Lihvimistööriistade paigaldamine (vt jn A)

- Eemaldage aku seadmest enne mis tahes töid seadme kallal (nt hooldus, tarvikute vahetus jmt), samuti enne seadme transpor‌timist ja hoiulepanekut. Lüliti (sisse/välja) juhuslik käsitsemine toob kaasa vigastuste ohu.

- Kasutage ainult hästi sobivat ja vigastamata harkvõtit (vt „Tehnilised andmed“).

- Puhastage lihvspindel (3) ja kõik paigaldatavad detailid.
- Hoidke lihvspindlit (3) harkvõtmega (9) võtmepinnast.
  Vabastage kinnitusmutter (2) harkvõtmega (10) võtmepinnast vastupäeva pöörates.
- Asetage lihvkäia kinnitussaba lõpuni kinnitustsangi (1).
- Hoidke lihvspindlit (3) harkvõtmega (9) paigal ja kinnitage vahetatav tööriist harkvõtmega (10) võtmepinnast päripäeva pöörates.

Lihvkäiad peavad laitmatult ühtlaselt pöörlema. Ärge kasutage ebaühtlaselt pöörlevaid käiasid edasi, vahetage need välja.

- Kui lihvkäia ei ole paigaldatud, ärge pingutage mitte mingil juhul kinnitusmutrit. Sellega võite kinnitustsangi vigastada.

- Kasutage ainult sobiva saba läbimõõduga lihvkäiasid. Lihvkäia, mille saba läbimõõt ei vasta elektrilise tööriista tööriistahoidikule (vt „Tehnilised andmed“), ei saa korralikult kinnitada ja see vigastab kinnitustsangi.

- Vahetatav tööriist peab olema kinnitatud vähemalt 10 mm pikkuselt. Saba mõõdu L0 järgi saab vahetatava tööriista valmistaja andmetest leida vahetatava tööriista maksimaalse lubatud pöörlemiskiiruse. See ei tohi olla väiksem kui elektrilise tööriista maksimaalne pöörlemiskiirus.