# Montarea dispozitivului de şlefuire (consultaţi imaginea A)

- Înaintea oricăror intervenţii asupra sculei electrice (de ex. întreţinere, schimbarea accesoriilor, etc.) cât şi în timpul transpor‌tului şi depozitării acesteia extrageţi acu‌mulatorul din scula electrică. În cazul acţionării involuntare a întrerupătorului pornit/oprit există pericol de rănire.

- Utilizaţi numai o cheie fixă corespunzătoare şi nedeteriorată (consultaţi secţiunea „Date tehnice”).

- Curăţaţi arborele de polizat (3) şi toate piesele care trebuie montate.
- Menţineţi în poziţie arborele de polizat (3) cu ajutorul cheii fixe (9).
  Detensionaţi piuliţa de strângere (2) cu ajutorul cheii fixe (10) de pe suprafaţa pentru chei răsucind-o în sens antiorar.
- Introduceţi tija de fixare a corpului de şlefuire, până la opritor, în bucşa elastică de prindere (1).
- Menţineţi ferm în poziţie arborele de polizat (3) cu ajutorul cheii fixe (9) şi tensionaţi accesoriul cu ajutorul cheii fixe (10) de pe suprafaţa pentru chei răsucind-o ferm în sens orar.

Corpurile de şlefuire trebuie să se rotească perfect, fără bătaie radială. Corpurile de şlefuire deformate nu trebuie să mai fie utilizate, ci trebuie înlocuite.

- În niciun caz nu strângeţi bucşa elastică de prindere cu piuliţa de strângere atât timp cât nu este montat niciun corp de şlefuire. În caz contrar, bucşa elastică de prindere se poate deteriora.

- Utilizaţi numai ştifturi de şlefuire care au un diametru corespunzător al tijei. Un ştift de şlefuire cu un diametru al tijei care nu corespunde sistemului de prindere a accesoriilor al sculei electrice (consultaţi secţiunea „Date tehnice”) nu poate fi fixat corect şi va deteriora bucşa elastică de prindere.

- Accesoriul trebuie să fie introdus la montare pe o lungime de cel puţin 10 mm. Cunoscând dimensiunea interioară a tijei L0 se poate stabili, din specificaţiile producătorului accesoriului utilizat, turaţia maximă admisă a acestuia. Aceasta nu trebuie să fie mai mică decât turaţia maximă admisă a sculei electrice.