# Aku

Bosch müüb ka juhtmeta elektrilisi tööriistu ilma akuta. Pakendilt näete, kas aku kuulub teie elektrilise tööriista tarnekomplekti.

## Aku laadimine

- Kasutage üksnes tehnilistes andmetes loetletud laadimisseadmeid. Vaid need laadimisseadmed on ette nähtud elektrilises tööriistas kasutatud liitium-ioonaku laadimiseks.

Suunis: Aku tarnitakse osaliselt laetult. Et tagada aku täit mahtu‌vust, laadige akut enne esmakordset kasutamist täiendavalt laadimisseadmes.

Li-ioonakut võib laadida igal ajal, ilma et see lühendaks aku kasutus‌iga. Laadimise kat‌kes‌ta‌mi‌ne ei kahjusta akut.

Liitiumioon-akut kaitseb süvatühjenemise eest akuelementide elektrooniline kaitse "Electronic Cell Protection (ECP)". Tühja aku korral lülitab kaitse‌lüliti seadme välja: vahetatav tööriist ei pöörle enam.

- Pärast elektrilise töö‌riis‌ta automaatset välja‌lüli‌ta‌mist ärge vajutage enam lülitile (sisse/välja). Aku võib kahjustada saada.

## Aku paigaldamine

Lükake laetud aku akuhoidikusse nii, et see tuntavalt fikseeruks.

## Aku eemaldamine

Aku eemaldamiseks vajutage lukustuse vabastamise nuppe ja tõmmake aku välja. Ärge rakendage seejuures jõudu.

Akul on kaks lukustusastet, mis takistavad aku väljakukkumist aku lukustuse vabastamisnupu kogemata vajutamisel. Elektritööriista paigaldatud akut hoiab õiges asendis vedru.

## Aku laetuse taseme näidik

Rohelised LEDid aku laetuse taseme näidikul näitavad aku laetuse taset. Ohutuse huvides saab aku laetuse taset vaadata ainult väljalülitatud elektrilisel tööriistal.

Laetuse taseme vaatamiseks vajutage laetuse taseme näidiku nuppu või . See on võimalik ka väljavõetud aku korral.

Kui laetuse taseme näidiku nupu vajutamisel ei sütti ükski LED, on aku defektne ja tuleb välja vahetada.

#### Aku tüüp GBA 18V...

×

LED | Mahtuvus
--- | ---
Pidev tuli 3 × roheline | 60–100%
Pidev tuli 2 × roheline | 30–60%
Pidev tuli 1 × roheline | 5–30%
Vilkuv tuli 1 × roheline | 0–5%

#### Aku tüüp ProCORE18V...

×

LED | Mahtuvus
--- | ---
Pidev tuli 5 × roheline | 80–100%
Pidev tuli 4 × roheline | 60–80%
Pidev tuli 3 × roheline | 40–60%
Pidev tuli 2 × roheline | 20–40%
Pidev tuli 1 × roheline | 5–20%
Vilkuv tuli 1 × roheline | 0–5%

## Juhised aku käsitsemiseks

Kaitske akut niiskuse ja vee eest.

Hoidke aku temperatuuril –20 °C kuni 50 °C. Ärge jätke akut suvel autosse.

Puhastage aku ventilatsiooniavasid pehme, puhta ja kuiva pintsliga.

Oluliselt lühenenud kasutusaeg pärast laadimist näitab, et aku on muutunud kasutuskõlbmatuks ja tuleb välja vahetada.

Järgige ringlussevõtu juhiseid.