# Montáž brúsnych nástrojov (pozri obrázok A)

- Pred všetkými prácami na elektrickom náradí (napríklad údržba, výmena nástroja a podobne), ako aj pri jeho preprave a uskladnení vyberte akumulátor z elektrického náradia. V prípade neúmyselného aktivovania vypínača hrozí nebezpečenstvo poranenia.

- Používajte len kompatibilné a nepoškodené vidlicové kľúče (pozri „Technické údaje“).

- Vyčistite brúsne vreteno (3) a všetky diely, ktoré treba namontovať.
- Brúsne vreteno (3) pevne držte vidlicovým kľúčom (9) za plôšku na kľúč.
  Povoľte upínaciu maticu (2) vidlicovým kľúčom (10) držaním za plôšku na kľúč a otáčaním proti smeru pohybu hodinových ručičiek.
- Vsuňte upínaciu stopku brúsneho nástroja až na doraz do upínacej klieštiny (1).
- Pevne držte brúsne vreteno (3) vidlicovým kľúčom (9) a upnite pracovný nástroj vidlicovým kľúčom (10) držaním za plôšku na kľúč a otáčaním v smere pohybu hodinových ručičiek.

Brúsne nástroje musia bežať bezchybne bez hádzania. Brúsne nástroje, ktoré nie sú okrúhle, ďalej nepoužívajte, ale takéto brúsne nástroje ihneď vymeňte.

- Kým nie je namontovaný brúsny nástroj, upínaciu klieštinu v žiadnom prípade neuťahujte upínacou maticou. Upínacia klieština by sa inak mohla poškodiť.

- Používajte len brúsne telieska s vhodným priemerom stopky. Brúsne teliesko, ktorého priemer stopky nezodpovedá upínaniu nástrojov na elektrickom náradí (pozri „Technické údaje“), sa nedá správne upevniť a môže poškodiť upínaciu klieštinu.

- Pracovný nástroj musí byť upnutý minimálne v dĺžke 10 mm. Pomocou svetlého rozmeru stopky L0 možno z údajov výrobcu nástroja určiť maximálne prípustné otáčky nástroja. Tieto nesmú byť nižšie ako maximálne otáčky elektrického náradia.