# Slīpēšanas darbinstrumentu montāža (attēls A)

- Veicot jebkurus darbus ar elektroinstrumentu (piemēram, apkalpošanu, darbinstrumentu nomaiņu utt.), kā arī pirms tā transportēšanas vai uzglabāšanas vienmēr izņemiet no elektroinstrumenta akumulatoru. Ieslēdzēja nejauša nospiešana var izraisīt savainojumu.

- Lietojiet vienīgi nebojātu piemērota izmēra vaļējā tipa atslēgu (skatīt sadaļu „Tehniskie dati“).

- Notīriet slīpmašīnas darbvārpstu (3) un visas iestiprināmās daļas.
- Stingri turiet slīpmašīnas darbvārpstu (3) ar vaļējā tipa atslēgu (9), novietojot to uz noturplaknēm.
  Atskrūvējiet virsuzgriezni (2) ar vaļējā tipa atslēgu (10), novietojot to uz noturplaknēm un griežot virsuzgriezni pretēji pulksteņa rādītāju kustības virzienam.
- Līdz galam iebīdiet slīpēšanas darbinstrumenta kātu spīļaptverē (1).
- Stingri turiet slīpmašīnas darbvārpstu (3) ar vaļējā tipa atslēgu (9) un iestipriniet slīpēšanas darbinstrumentu spīļaptverē, novietojot vaļējā tipa atslēgu (10) uz noturplaknēm un ar to griežot virsuzgriezni pulksteņa rādītāju kustības virzienā.

Slīpēšanas darbinstrumentam jābūt pilnīgi apaļam un labi centrētam. Pārtrauciet neapaļu slīpēšanas darbinstrumentu lietošanu un nekavējoties nomainiet šādus darbinstrumentus.

- Nekādā gadījumā stingri nepievelciet spīļaptveres virsuzgriezni, ja spīļaptverē neatrodas slīpēšanas darbinstrumenta kāts. Pretējā gadījumā spīļaptvere var tikt bojāta.

- Izmantojiet vienīgi slīpēšanas stieņus ar piemērotu kāta diametru. Slīpēšanas stienis, kura kāta diametrs neatbilst elektroinstrumenta stiprinājuma ierīcei (skatīt sadaļu „Tehniskie dati“), nevar tikt droši iestiprināts un var sabojāt spīļaptveri.

- Nomaināmā darbinstrumenta kātam jābūt iespīlētam stiprinājuma ierīcē vismaz 10 mm garumā. Atbilstoši darbinstrumenta kāta brīvās daļas garumam L0, no darbinstrumenta ražotāja sniegtajiem datiem var noteikt darbinstrumenta maksimālo pieļaujamo griešanās ātrumu. Tas nedrīkst būt mazāks par elektroinstrumenta maksimālo griešanās ātrumu.