# Montere slipeverktøy (se bilde A)

- Ta alltid batteriet ut av elektroverktøyet før arbeider på elektroverktøyet utføres (f. eks. vedlikehold, verktøyskifte osv.) og før transport og oppbevaring. Det er fare for skader hvis du trykker på av/på-bryteren ved en feiltagelse.

- Bruk bare egnede og uskadde fastnøkler (se Tekniske data).

- Rengjør slipespindelen (3) og alle delene som skal monteres.
- Hold fast slipespindelen (3) på nøkkelflaten med fastnøkkelen (9).
  Løsne spennmutteren (2) med fastnøkkelen (10) på nøkkelflaten ved å dreie mot urviseren.
- Sett spennskaftet til slipeverktøyet i spennhylsen (1) til det stopper.
- Hold fast slipespindelen (3) med fastnøkkelen (9), og fest innsatsverktøyet med fastnøkkelen (10) på nøkkelflaten ved å dreie med urviseren.

Slipeverktøyet må rotere helt jevnt. Hvis slipeverktøyet har blitt urundt, må du ikke fortsette å bruke det, men skifte det ut.

- Du må aldri stramme spennhylsen med spennmutteren uten at et slipeverktøy er montert. Det kan føre til skade på spennhylsen.

- Bruk bare slipestifter med passende skaftdiameter. En slipestift med skaftdiameter som ikke stemmer overens med verktøyholderen til elektroverktøyet (se Tekniske data) kan ikke festes riktig og skader spennhylsen.

- Innsatsverktøyet må være spent fast minst 10 mm inne. Tillatt maksimalt turtall for innsatsverktøyet kan beregnes med de innvendige målene til skaftet L0 i informasjonen fra produsenten av innsatsverktøyet. Dette må ikke være under det maksimale turtallet til elektroverktøyet.