# Hiomatarvikkeiden asennus (katso kuva A)

- Irrota akku, ennen kuin alat tehdä sähkötyökaluun liittyviä töitä (esim. huolto, käyttötarvikkeen vaihto, jne.). Irrota akku myös sähkötyökalun kuljetuksen ja säilytyksen ajaksi. Käynnistyskytkimen tahaton painallus aiheuttaa loukkaantumisvaaran.

- Käytä vain oikean kokoista ja kunnossa olevaa kiintoavainta (katso "Tekniset tiedot").

- Puhdista hiomakara (3) ja kaikki asennettavat osat.
- Pidä hiomakaraa (3) paikallaan kiintoavaimella (9).
  Löysää kiinnitysmutteria (2) kiertämällä kiintoavainta (10) vastapäivään.
- Työnnä hiomatarvikkeen varsi kiinnitysistukan (1) pohjaan asti.
- Pidä hiomakaraa (3) paikallaan kiintoavaimella (9) ja kiristä käyttötarvike kiertämällä kiintoavainta (10) myötäpäivään.

Hiomatarvikkeen on pyörittävä ehdottoman tasaisesti. Älä käytä epäpyöreitä hiomatarvikkeita.

- Älä missään tapauksessa kiristä kiinnitysistukkaa ennen hiomatarvikkeen asentamista. Muuten kiinnitysistukka voi vaurioitua.

- Käytä vain hiomapuikkoja, joiden varren halkaisija sopii kyseiselle pitimelle. Hiomapuikko, jonka varren halkaisija ei sovellu sähkötyökalun käyttötarvikkeen pitimelle (katso "Tekniset tiedot"), ei pysy kunnolla paikallaan ja saattaa vaurioittaa kiinnitysistukkaa.

- Käyttötarvike täytyy kiertää vähintään 10 mm:n pituudelta istukan sisään. Mittaa vapaa varren mitta L0 ja katso suurin sallittu kierrosluku käyttötarvikkeen valmistajan antamista tiedoista. Tämä ei saa alittaa sähkötyökalun enimmäiskierroslukua.