# Üzembe helyezés

## Be- és kikapcsolás

Az elektromos kéziszerszám üzembe helyezéséhez tolja előre a (5) be-/kikapcsolót.

A (5) be-/kikapcsoló bekapcsolt állapotban való reteszeléséhez nyomja le elöl a (5) be-/kikapcsolót, amíg az beugrik a reteszelési helyzetbe.

Az elektromos kéziszerszám kikapcsolásához engedje el a (5) be-/kikapcsolót, illetve, ha az az adott helyzetben rögzítve van, nyomja be rövid időre, majd engedje el a (5) be-/kikapcsolót.

## Újraindulás elleni védelem

Az újraindulás elleni védelem az áramellátás megszakítása majd helyreállítása esetén meggátolja az elektromos kéziszerszám akaratlan újraindulását.
Az ismételt üzembe helyezéshez hozza a (5) be-/kikapcsolót a kikapcsolt helyzetbe, majd ismét kapcsolja be az elektromos kéziszerszámot.

Megjegyzés: Nagyon gyors ki- és visszakapcsolás esetén előfordulhat, hogy az újraindulás elleni védelem aktiválódik, és az elektromos kéziszerszám a (5) be-/kikapcsoló működtetése ellenére sem indul el. Hozza a (5) be-/kikapcsolót kikapcsolt helyzetbe és kapcsolja ismét be az elektromos kéziszerszámot.