# Namestitev brusilnih nastavkov (glejte sliko A)

- Pred začetkom kakršnihkoli del na elek‌trič‌nem orodju (na primer vzdrževanje, zame‌nja‌va orodja in podobno) kakor tudi med transportiranjem in shranjevanjem je treba iz električnega orodja odstraniti akumula‌torsko baterijo. Pri nenamernem aktiviranju vklopno/iz‌klop‌nega stikala obstaja nevarnost telesnih poškodb.

- Uporabljate samo prilegajoče se in nepoškodovane viličaste ključe (glejte „Tehnični podatki“).

- Očistite brusilno vreteno (3) in vse dele, ki jih je treba montirati.
- Brusilno vreteno (3) z viličastim ključem (9) držite na utoru.
  Z vrtenjem v levo odvijte pritezno matico (2) z viličastim ključem (10) na utoru.
- Vpenjalno steblo brusilnega telesa potisnite v vpenjalne klešče (1) do prislona.
- Držite brusilno vreteno (3) z viličastim ključem (9) in z vrtenjem v desno zategnite nastavek z viličastim ključem (10) na utoru.

Brusilna telesa morajo teči povsem enakomerno. Ne uporabljajte neokroglih brusilnih teles, ampak ta brusilna telesa zamenjajte.

- Dokler brusilno telo ni nameščeno, vpenjalnih klešč s pritezno matico ne privijajte. V nasprotnem primeru lahko pride do poškodbe vpenjalnih klešč.

- Uporabljate samo brusilne konice z ustreznim premerom stebla. Brusilne konice, pri kateri premer stebla ne ustreza sistemu za vpenjanje električnega orodja (glejte „Tehnične podatke“), ni mogoče pravilno držati in lahko poškoduje vpenjalne klešče.

- Nastavek mora biti vpet vsaj 10 mm. S premerom stebla L0 lahko iz podatkov proizvajalca električnega orodja določite dovoljeno maksimalno število vrtljajev nastavka. To ne sme biti nižje od največjega števila vrtljajev električnega orodja.